ಕಲ್ಪನಾ ಚಾವ್ಲಾ

**ಕಲ್ಪನಾ ಚಾವ್ಲಾ** (17 ಮಾರ್ಚ್ 1962 - 1 ಫೆಬ್ರವರಿ 2003)  ಮೇರ್ ಭಾರತ ಮೂಲದ ಅಮೇರಿಕನ್ ಗಗನಯಾತ್ರಿ. ಬಾಹ್ಯಾಕಾಶ ಇಂಜಿನಿಯರ್ ಆದ್, ಬಾಹ್ಯಾಕಾಶಕ್ ಪೋಯಿನ  ಭಾರತೀಯ ಮೂಲದ ಸುರುತ‌ ಪೊಣ್ಣು ಮಗಳ್  ಆರ್ ಸುರುಕಾದ್ 1997 ಡ್ ಬಾಹ್ಯಾಕಾಶ ನೌಕೆ ಕೊಲಂಬಿಯಾಡ್ ಮಿಷನ್ ಸ್ಪೆಷಲಿಸ್ಟ್ ಬುಕ್ಕೊ ಪ್ರಾಥಮಿಕ ರೊಬೊಟಿಕ್ ಆರ್ಮ್ ಆಪರೇಟರ್ ಆದ್ STS-87 ಡ್ ಬಾಹ್ಯಾಕಾಶಕ್ ಪೋದು ಇತ್ತೇರ್. ಮೆರೆನ ರಡ್ಡ್ ನೇ  ಬಾಹ್ಯಾಕಾಶ ಪ್ರಯಾಣ 2003ಡ್ ಕೊಲಂಬಿಯಾದ ಕಡೆತ ಹಾರಾಟ ಆಯಿನ STS-107ಡ್ ಆದ್ ಇತ್ತುಂಡು. ಫೆಬ್ರವರಿ 1 ಕ್  ಬಾಹ್ಯಾಕಾಶ ನೌಕೆ ಭೂಮಿದ ವಾತಾವರಣಗ್ ಕುಡ ಪ್ರವೇಶ ಆನಗ ಅಲ್ಪ ನಡತಿನ ದುರ್ಘಟನೆಡ್, ಬಾಹ್ಯಾಕಾಶ ನೌಕೆ ಕೊಲಂಬಿಯಾ ದುರಂತಡ್ ತೀರ್ ದ್ ಪೋಯಿನ ಏಳು ಜನ ಸಿಬ್ಬಂದಿನಕಲೆಡ್ ಮೇರ್ ಲ ಒರಿ. ಚಾವ್ಲಾ ರೆಗ್ ಅರೆನ ಮರಣ ದ ಬುಕ್ಕೊ ಕಾಂಗ್ರೆಷನಲ್ ಸ್ಪೇಸ್ ಮೆಡಲ್ ಆಫ್ ಆನರ್  ಪಂದ್ ಗೌರವ ಕೊರಿಯರ್  ಬುಕ್ಕೊ  ಅವು ಏತೋ ಬೀದಿ ಬೀದಿಲೆಗ್, ವಿಶ್ವವಿದ್ಯಾಲಯಗ್ ಬುಕ್ಕೊ ಕೆಲವು ಸಂಸ್ಥೆಲೆಗ್ ಕಲ್ಪನಾ ಚಾವ್ಲಾ ರೆನ ಪುದರ್ ದೀದ್ ಅಲೆಗ್ ಗೌರವ ಸಂದಾಯಿತ ಮಂದೇರ್  

## ಸುರುತ ಜೀವನ ಬುಕ್ಕೊ ಶಿಕ್ಷಣ
ಕಲ್ಪನಾ ಚಾವ್ಲಾ 17ನೇ‌  ಮಾರ್ಚ್ 1962 ಇಸವಿ ಡ್ ಹರಿಯಾಣದ ಕರ್ನಾಲ್‌ಡ್ ಪಂಜಾಬಿ ಹಿಂದೂ ಕುಟುಂಬಡ್ ಪುಟ್ಟುದಿತ್ತೇರ್. ಆರ್ ಮಸ್ತ್  ಸಂಪ್ರದಾಯವಾದಿ ಸಮಾಜಡ್  ಪುಟ್ಟುದ್ ಬೆಳೆದಿನಾರ್  ಆಂಡಾ ಆರ್ ಸುರುತ ಭಾರತೀಯ ಮೂಲದ ಮಹಿಳಾ ಗಗನಯಾತ್ರಿ ಆವರೆ ಅವೇತೋ ಸಂಪ್ರದಾಯೊಲೆನ್  ತುಂಡು ಮಂತೇರ್. ಅರೆನ  ಶಾಲೆದ ಶಿಕ್ಷಣ  ಕರ್ನಾಲ್‌ನ ಟ್ಯಾಗೋರ್ ಬಾಲ್ ನಿಕೇತನ ಹಿರಿಯ ಮಾಧ್ಯಮಿಕ ಶಾಲೆಡ್ ಪೂರ್ಣ ಮಂತೇರ್. ಬುಕ್ಕೊ  ಮಲ್ಲ ಆಯಿಬುಕ್ಕೊ, ಚಾವ್ಲಾ ಕೈತಲ್ ದ ಫ್ಲೈಯಿಂಗ್ ಕ್ಲಬ್‌ಲೆಗ್ ಪೋಯೇರ್ ಬುಕ್ಕೊ ಅರೆನ  ಅಮ್ಮೇರ್ ನೊಟ್ಟು  ವಿಮಾನೋಲೆನ್  ವೀಕ್ಷಣೆ ಮಂತೊಂದು ಇತ್ತೇರ್. ಭಾರತದ ಪಂಜಾಬ್ ಇಂಜಿನಿಯರಿಂಗ್ ಕಾಲೇಜಿಡ್  ಏರೋನಾಟಿಕಲ್ ಎಂಜಿನಿಯರಿಂಗ್‌ ಡ್  ಬ್ಯಾಚುಲರ್ ಆಫ್ ಎಂಜಿನಿಯರಿಂಗ್ ಪದವಿನ್  ಪಡೆಯಿ ಬುಕ್ಕೊ, ಚಾವ್ಲಾ 1982 ಇಸವಿಡ್  ಅಮೇರಿಕಾಗ್ ಪೋಯೇರ್. 1984ಡ್  ಆರ್ಲಿಂಗ್ಟನ್‌ಡ್ ಉಪ್ಪುನ ಟೆಕ್ಸಾಸ್ ವಿಶ್ವವಿದ್ಯಾಲಯಡ್ದು  ಏರೋಸ್ಪೇಸ್ ಎಂಜಿನಿಯರಿಂಗ್‌ಡ್  ವಿಜ್ಞಾನದ ಸ್ನಾತಕೋತ್ತರ ಪದವಿನ್  ಪಡೆಯೇರ್  1986 ಇಸವಿ ಡ್ ರಡ್ಡನೇ ಸ್ನಾತಕೋತ್ತರ ಪದವಿ ಬುಕ್ಕೊ 1988 ಇಸವಿಡ್ ಕೊಲೊರಾಡೋ ಬೌಲ್ಡರ್ ವಿಶ್ವವಿದ್ಯಾಲಯಡ್ದ್  ಏರೋಸ್ಪೇಸ್ ಎಂಜಿನಿಯರಿಂಗ್‌ಡ್  ಪಿಎಚ್‌ಡಿ ಪದವಿ ಪಡೇಯೆರ್ 

## ಖಾಸಗಿ ಜೀವನೊ
2 ಡಿಸೆಂಬರ್ 1983 ರಂದು, ಕಲ್ಪನಾ ಚಾವ್ಲಾ ಅರೆನ  21 ನೇ ವರ್ಷೊಡು  ಜೀನ್-ಪಿಯರ್ ಹ್ಯಾರಿಸನ್ ಅರೆನ್ ಮದಿಮೆ ಆಯೇರ್ 

## ವೃತ್ತಿ
1988 ಇಸವಿ ಡ್, ಚಾವ್ಲಾ  NASA ಏಮ್ಸ್ ಸಂಶೋಧನಾ ಕೇಂದ್ರನ್  ಸೇರಿಯೆರ್, ಅಲ್ಪ ಆರ್  ಸುರುಕಾದ್ ಲಂಬ ಅಥವಾ ಶಾರ್ಟ್ ಟೇಕ್-ಆಫ್ ಬುಕ್ಕೊ ಲ್ಯಾಂಡಿಂಗ್  ಪರಿಕಲ್ಪನೆದ ಮಿತ್ತು  ಕಂಪ್ಯೂಟೇಶನಲ್ ಫ್ಲೂಯಿಡ್ ಡೈನಾಮಿಕ್ಸ್ (CFD) ಸಂಶೋಧನೆ ನಡಪಾಯೆರ್. ಚಾವ್ಲಾರ್  ಹೆಚ್ಚಾಯಿನ ಸಂಶೋಧನೆಲು,  ತಾಂತ್ರಿಕ ಜರ್ನಲ್‌ ಬುಕ್ಕೊ ಕಾನ್ಫರೆನ್ಸ್ ಪೇಪರ್‌ ಡ್  ಪ್ರಕಟವಾತುಂಡು. 1993ಇಸವಿಡ್, ಆರ್ ಓವರ್ಸೆಟ್ ಮೆಥಡ್ಸ್, Inc. ಗ್ ಉಪಾಧ್ಯಕ್ಷರಾಯೆರ್. ಆರ್  ವಿಮಾನೊಲು, ಗ್ಲೈಡರ್‌ಲು ಬುಕ್ಕೊ ಏಕ /  ಬಹು-ಎಂಜಿನ್ ವಿಮಾನೊಲು, ಸೀಪ್ಲೇನ್‌ಲು ಬುಕ್ಕೊ ಗ್ಲೈಡರ್‌ಲು  ವಾಣಿಜ್ಯ ಪೈಲಟ್ ಪರವಾನಗಿಗಾದ್ ಪ್ರಮಾಣೀಕೃತ ಫ್ಲೈಟ್ ಬೋಧಕ ರೇಟಿಂಗ್ ಹೊಂದುದ್ ಇತ್ತೇರ್. ಏಪ್ರಿಲ್ 1991ಡ್  ನೈಸರ್ಗಿಕವಾದ್  US ನಾಗರಿಕರಾಯಿ ಬುಕ್ಕೊ,  NASA ಗಗನಯಾತ್ರಿ ಕಾರ್ಪ್ಸ್ಗೆ ಡ್ ಅರ್ಜಿ ಸಲ್ಲಿಸಾಯೇರ್. ಚಾವ್ಲಾ ಮಾರ್ಚ್ 1995ಡ್  ಕಾರ್ಪ್ಸ್ ಸೇರಿಯೆರ್  ಬುಕ್ಕೊ 1997ಡ್ ಆರ್ ಸುರುತ  ವಿಮಾನೊಗ್ ಆಯ್ಕೆ ಆಯೇರ್.

### ಸುರುತ ಬಾಹ್ಯಾಕಾಶ ಕಾರ್ಯಾಚರಣೆ

ಚಾವ್ಲಾ ರ್ನ ಸುರುತ ಬಾಹ್ಯಾಕಾಶ ಕಾರ್ಯಾಚರಣೆ 19 ನವೆಂಬರ್ 1997 ಇನಿ  ಬಾಹ್ಯಾಕಾಶ ನೌಕೆ ಕೊಲಂಬಿಯಾ ಫ್ಲೈಟ್ STS-87 ನ್  ಪಾರಾಯಿನ ಆಜಿ-ಗಗನಯಾತ್ರಿ ಸಿಬ್ಬಂದಿದಕಲೆನ  ಭಾಗವಾಗದ್  ಪ್ರಾರಂಭ ಆಂಡ್. ಚಾವ್ಲಾ ಬಾಹ್ಯಾಕಾಶಕ್ ಪೋಯಿನ  ಸುರುತ ಭಾರತದ ಪೊಂಜುವು. ಬಾಹ್ಯಾಕಾಶದ ತೂಕ ಉಪ್ಪಂದಿನ ಪ್ರಯಾಣೊಡು  ಆರ್‌  ಪಂದ್ ಇತ್ತೇರ್ : "ನಿಕುಲು  ಕೇವಲ ನಿಕಲೆನ ಬುದ್ಧಿವಂತಿಕೆ." ಚಾವ್ಲಾ  10.67 ಮಿಲಿಯನ್ ಕಿಮೀ, ಪಂಡ 252 ಬಾರಿ ಭೂಮಿನ್  ಸುತ್ತುದೇರ್. ಅರೆನ  ಸುರುತ ಕಾರ್ಯಾಚರಣೆಡು, ಚಾವ್ಲಾ ಭೂಮಿದ  252 ಕಕ್ಷೆಲೆಡು 10.4/6.5 ಮಿಲಿಯನ್ ಮೈಲುಲೆನ್ ಪ್ರಯಾಣ ಮಂತ್ ಇತ್ತೇರ್, ಬಾಹ್ಯಾಕಾಶೊಡು 376 ಗಂಟೆಡ್  ಹೆಚ್ಚ (15 ದಿನೊಲು  ಬುಕ್ಕೊ 16 ಗಂಟೆಲು) ಪ್ರಯಾಣ ಮಂತ್ ಇತ್ತೆರ್. STS-87 ಸಮಯೊಡು, ಸ್ಪಾರ್ಟಾನ್ ಉಪಗ್ರಹನ್  ನಿಯೋಜಿಸುನ ಜವಾಬ್ದಾರಿನ್  ಚಾವ್ಲಾ ಗ್ ಕೊರುದಿತ್ತೆರ್, ಅವೆನ್ ಸಮರ್ಪಕವಾದ್ ಕಾರ್ಯನಿರ್ವಹಣೆ ಮಂದಿತ್ತೆರ್.

ಉಪಗ್ರಹೊಲೆನ್  ಸೆರೆಪತ್ತರೆ  ವಿನ್‌ಸ್ಟನ್ ಸ್ಕಾಟ್ ಬುಕ್ಕೊ ಟಕಾವೊ ಡೊಯ್‌ಡ್ದ್  ಬಾಹ್ಯಾಕಾಶ ನಡಿಗೆದ ಅಗತ್ಯ ಇತ್ತುಂಡು. ಐದು ತಿಂಗಳುದ NASA ತನಿಖೆ ಸಾಫ್ಟ್‌ವೇರ್ ಇಂಟರ್‌ಫೇಸ್‌ದ  ದೋಷೊಲೆನ್  ಗುರುತಿಸುನ ಮೂಲಕ  ಚಾವ್ಲಾರೆನ್  ದೋಷಮುಕ್ತ ಮಂತುಂಡು  ಬುಕ್ಕೊ ವಿಮಾನ ಸಿಬ್ಬಂದಿ ಬುಕ್ಕೊ ನೆಲದ ನಿಯಂತ್ರಣದ ವ್ಯಾಖ್ಯಾನಿತ ಕಾರ್ಯವಿಧಾನಗಳು. STS-87 ಹಾರಾಟದ ನಂತರದ ಚಟುವಟಿಕೆಗಳನ್ನು ಪೂರ್ಣಗೊಳಿಸಿದ ನಂತರ, ಚಾವ್ಲಾ ಅವರನ್ನು ಬಾಹ್ಯಾಕಾಶ ನಿಲ್ದಾಣದಲ್ಲಿ ಕೆಲಸ ಮಾಡಲು ಗಗನಯಾತ್ರಿ ಕಚೇರಿಯಲ್ಲಿ ತಾಂತ್ರಿಕ ಸ್ಥಾನಗಳಿಗೆ ನಿಯೋಜಿಸಲಾಯಿತು.

## ರಡ್ಡನೇ ಬಾಹ್ಯಾಕಾಶ ಕಾರ್ಯಾಚರಣೆ ಬುಕ್ಕೊ  ಅರೆನ ಸಾವು

ಜುಲೈ 2002 ಇಸವಿ ಡ್   ವೇಳಾಪಟ್ಟಿ ಸಂಘರ್ಷೊಲು ಬುಕ್ಕೊ ತಾಂತ್ರಿಕ ಸಮಸ್ಯೆಲೆಡ್ದು  ಅವು  ಕಾರ್ಯಾಚರಣೆಲು  ಗಡಿ ಗಡಿ ಪಾರು ಪೋವೊಂದು ಇತ್ತುಂಡು. ಜನವರಿ 16, 2003 ಇಸವಿಡ್, ಚಾವ್ಲಾ ಅಂತಿಮವಾದ್  ದುರದೃಷ್ಟಕರ ಆಯಿನ  STS-107 ಮಿಷನ್‌ ಬಾಹ್ಯಾಕಾಶ ನೌಕೆ ಡ್ ಕೊಲಂಬಿಯಾಡ್ದ್  ಬಾಹ್ಯಾಕಾಶಕ್  ಪೋಯೇರ್. ಭೂಮಿ ಬುಕ್ಕೊ ಬಾಹ್ಯಾಕಾಶ ವಿಜ್ಞಾನ, ಸುಧಾರಣೆ ಆಯಿನಂಚಿನ ತಂತ್ರಜ್ಞಾನ ಅಭಿವೃದ್ಧಿ ಬುಕ್ಕೊ ಗಗನಯಾತ್ರಿಲೆನ  ಆರೋಗ್ಯ ಬುಕ್ಕೊ ಸುರಕ್ಷತೆಲೆನು  ಅಧ್ಯಯನ ಮನ್ಪರೆ ಸಿಬ್ಬಂದಿಲು  ಸುಮಾರು 80 ಪ್ರಯೋಗೊಲೆನು  ನಡಪಾದಿತ್ತೆರ್. ಆಂಡಲಾ ಬಾಹ್ಯಾಕಾಶ ನೌಕೆ ಬಾಹ್ಯ ಟ್ಯಾಂಕ್‌ಡ್ದ್  ಫೋಮ್ ನಿರೋಧನದ ತುಂಡು ತುಂಡಾದ್  ಕಕ್ಷೆದ ಪೋರ್ಟ್ ರೆಕ್ಕೆಗ್ ಅಪ್ಪಳಿಸಿದ್ ಇತ್ತುಂಡು ಕೊಲಂಬಿಯಾ ಭೂಮಿದ  ವಾತಾವರಣೊನ್  ಕುಡ ಪ್ರವೇಶ ಆನಾಗ, ಬೆಚ್ಚ ವಾತಾವರಣದ ಅನಿಲೊಲು,  ಉಲಯಿದ ರೆಕ್ಕೆ ರಚನೆನ್  ಭೇದಿಸರೆ ಬುಕ್ಕೊ  ನಾಶ ಮನ್ಪರೆ ಅವಕಾಶ ಮಂತು ಕೊರ್ದು ಇತ್ತುಂಡು. ಉಂದು ಬಾಹ್ಯಾಕಾಶ ನೌಕೆ  ಅಸ್ಥಿರ ಆವರೆ ಬುಕ್ಕೊ ಪುಡಾವರೆ ಕಾರಣ ಆಂಡ್ . ಅಂಚ 2003 ಇಸವಿ ದ ಫೆಬ್ರವರಿ 1 ತಾನಿ  ಬಾಹ್ಯಾಕಾಶ ನೌಕೆ ಕೊಲಂಬಿಯಾ ದುರಂತೊಡ್, ಬುಕ್ಕೊ ಆಜಿ  ಸಿಬ್ಬಂದಿನಕೊಲುನೊಟ್ಟುಗು  ಕೊಲಂಬಿಯಾ ಭೂಮಿದ  ವಾತಾವರಣೊಗ್  ಕುಡ-ಪ್ರವೇಶ ಆಪಿನ ಸಮಯೊಡು ಪೂರೆರ್ಲ ತೀರುದು ಪೋಯೆರ್  ಕಲ್ಪನಾ ಅರೆನ ಅವಶೇಷೊಲು  ಬಾಕಿದ ಸಿಬ್ಬಂದಿ ನಕೊಲುನೆಟ್ ನಾಡುದು ಪತ್ತಇಯಏರ್ ಬುಕ್ಕೊ  ಅರೆನ  ಇಚ್ಛೆದ ಲೆಕ್ಕನೇ  ಉತಾಹ್‌ದ  ಜಿಯಾನ್ ರಾಷ್ಟ್ರೀಯ ಉದ್ಯಾನವನೊಡ್  ಅಕೆರಿದ ಸಂಸ್ಕಾರಲೆನ್ ಮಂತೆರ್.

### ಗೌರವಲ್ ಬುಕ್ಕೊ ಮನ್ನಣೆಲು

5 ಫೆಬ್ರವರಿ 2003 ಇಸವಿದಪಗ  ಅದಗದ ಭಾರತದ ಪ್ರಧಾನ ಮಂತ್ರಿ ಅಟಲ್ ಬಿಹಾರಿ ವಾಜಪೇಯಿ  ಮೆಟ್‌ಸ್ಯಾಟ್ ಉಪಗ್ರಹಲೆನ ಹವಾಮಾನ ಸರಣಿಡ್  ಕಲ್ಪನಾ 1 " ಪಂದ್  ಮರುನಾಮಕರಣ ಮನ್ಪುನು ಪಂದ್  ಘೋಷಣೆ ಮಂತೆರ್.  ಅಂಚೆನೆ 12 ಸೆಪ್ಟೆಂಬರ್ 2002 ಡ್  ಭಾರತ ಉಡಾವಣೆ ಮಂದಿನ ಸರಣಿದ ಸುರುತ ಉಪಗ್ರಹ "ಮೆಟ್‌ಸ್ಯಾಟ್-1" ನ್  " ಕಲ್ಪನಾ-1 " ಪಂದ್ ಮರುನಾಮಕರಣ ಮಂತುಂಡು.

ಅಂಚೆನೆ  ಅಮೇರಿಕಾದ " ಲಿಟಲ್ ಇಂಡಿಯಾ " ದ  74  ಬೀದಿಲೆನ್  ಕಲ್ಪನಾ ಚಾವ್ಲಾ ಅರೆನ ಗೌರವಾರ್ಥವಾದ್  "ಕಲ್ಪನಾ ಚಾವ್ಲಾ ವೇ" ಪಂದ್ ಮರುನಾಮಕರಣ ಮಂದೆರ್.
ಭಾರತದ ತಮಿಳುನಾಡುದ  ಕೊಯಮತ್ತೂರುಡು ಉಪ್ಪುನ  ಸಿರುಮುಗೈ ಅಲ್ಪದ  ರೇಯಾನ್ ನಗರದ ಬೀದಿಗ್ ಕಲ್ಪನಾ ಚಾವ್ಲಾ ಸ್ಟ್ರೀಟ್ ಪಂದ್  ಪುದರ್ ದೀತುಂಡು.

ಜವಂದಿ ಪೊಣ್ಣು ವಿಜ್ಞಾನಿನಕಲೆನ್  ಗುರುತಿಸರೆ  ಕರ್ನಾಟಕ ಸರ್ಕಾರ 2004 ಇಸವಿಡ್  ಕಲ್ಪನಾ ಚಾವ್ಲಾ ಪ್ರಶಸ್ತಿನ್  ಸ್ಥಾಪನೆ ಮಂದೆರ್.

ಫ್ಲೋರಿಡಾ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯ ವಿದ್ಯಾರ್ಥಿಲೆನ  ಅಪಾರ್ಟ್ಮೆಂಟ್ ಸಂಕೀರ್ಣಡ್ ಚಾವ್ಲಾ ಬುಕ್ಕೊ ಪ್ರತಿಯೊರಿ ಗಗನಯಾತ್ರಿಲೆನ  ಪುದರ್ ದ  ಸಭಾಂಗಣಲೆನು ಹೊಂದುದುಂಡು.

NASA ಮಾರ್ಸ್ ಎಕ್ಸ್‌ಪ್ಲೋರೇಶನ್ ರೋವರ್ ಮಿಷನ್ ದ ಸಾಲು ಬೆಟ್ಟೊಲೆನ  ಸರಪಳಿಡ್  ಏಳ್ ಬೆಟ್ಟೊಲೆನ್ ಕೊಲಂಬಿಯಾ ಹಿಲ್ಸ್ ಪಂದ್ ಪುದರ್ ದೀದ್ ಕಲ್ಪನಾ ಚಾವ್ಲಾ ದರೆನೊಟ್ಟಿಗೆ ಬಾಕಿದ ಪೂರಾ ಗಗನಯಾತ್ರಿಲೆನ ಪುದರ್ ದೀದ್ ಗೌರವ ಸಂದಾಯಿತ ಮಂದೆರ್.

ಅಂತರರಾಷ್ಟ್ರೀಯ ಮಟ್ಟಡ್  ಬಾಹ್ಯಾಕಾಶ ಶಿಕ್ಷಣ ಕಾರ್ಯಕ್ರಮೊಡು  ಭಾರತದ ಪೊಣ್ಣು ಪೊಂಜುವುಲೆನ  ಪಾಲು ದೆತ್ತೊನುನ  ಬೆಂಬಲ ಮನ್ಪರೆ ಕಲ್ಪನಾ ಚಾವ್ಲಾ ISU ವಿದ್ಯಾರ್ಥಿವೇತನ ನಿಧಿನ್  2010 ಇಸವಿಡ್ ಇಂಟರ್ನ್ಯಾಷನಲ್ ಸ್ಪೇಸ್ ಯೂನಿವರ್ಸಿಟಿದ  ಪರ ವಿದ್ಯಾರ್ಥಿಲು ಸ್ಥಾಪಿನೆ ಮಂದೇರ್.

ಪ್ರತಿಭಾನ್ವಿತ ಪದವಿ ವಿದ್ಯಾರ್ಥಿಲೆಗ್  ಕಲ್ಪನಾ ಚಾವ್ಲಾ ಮೆಮೋರಿಯಲ್ ಸ್ಕಾಲರ್‌ಶಿಪ್ ಕಾರ್ಯಕ್ರಮನ್  ಭಾರತದ ವಿದ್ಯಾರ್ಥಿಲೆನ ಸಂಘ, ಟೆಕ್ಸಾಸ್ ವಿಶ್ವವಿದ್ಯಾನಿಲಯೊಡು 2005 ಇಸವಿಡ್  ಸ್ಥಾಪನೆ ಮಂದುಂಡು.

1984 ಇಸವಿಡ್ ಚಾವ್ಲಾ ಏರೋಸ್ಪೇಸ್ ಇಂಜಿನಿಯರಿಂಗ್‌ನಲ್ಲಿ ಮಾಸ್ಟರ್ ಆಫ್ ಸೈನ್ಸ್ ಪದವಿನ್ ಪಡೆದಿನ ಆರ್ಲಿಂಗ್ಟನ್‌ ದ  ಟೆಕ್ಸಾಸ್ ವಿಶ್ವವಿದ್ಯಾನಿಲಯೊಡು 2004 ಇಸವಿಡ್ ಕಲ್ಪನಾ ಚಾವ್ಲಾ ಹಾಲ್ ನ್ ಉದ್ಘಾಟನೆ ಮಂತೆರ್..

ಪಂಜಾಬ್ ಇಂಜಿನಿಯರಿಂಗ್ ಕಾಲೇಜಿದ  ಪೊಣ್ಣು ಲೆನ ಹಾಸ್ಟೆಲ್ಗ್  ಚಾವ್ಲಾ ಅರೆನ ಪುದರ್ ದೀತುಂಡು. ಅಂಚೆನೆ ಏರೋನಾಟಿಕಲ್ ಇಂಜಿನಿಯರಿಂಗ್ ವಿಭಾಗೊಡು ಅತ್ಯುತ್ತಮ ವಿದ್ಯಾರ್ಥಿಗ್  INR2500  ಪ್ರಶಸ್ತಿ, ಪದಕ ಬುಕ್ಕೊ ಪ್ರಮಾಣಪತ್ರನ್  ಸ್ಥಾಪನೆ ಮಂದುಂಡು 

ಹರಿಯಾಣ ಸರ್ಕಾರ  ಕುರುಕ್ಷೇತ್ರದ ಜ್ಯೋತಿ ಸರ್ಕಲ್ ಡ್ ಕಲ್ಪನಾ ಚಾವ್ಲಾ ತಾರಾಲಯನ್ ಸ್ಥಾಪನೆ ಮಂದುಂಡು.

ಖರಗ್‌ಪುರದ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ    ಕಲ್ಪನಾ ಚಾವ್ಲಾ ಸ್ಪೇಸ್ ಟೆಕ್ನಾಲಜಿ ಸೆಲ್ ಪಂದ್ ಬದಲು  ಮಂತ್ ಕಲ್ಪನಾ ಚಾವ್ಲಾ ರೆಗ್ ಗೌರವ ಸಂದಾಯಿತ ಮಂದೆರ್ 

ಪಾಂಡಿಚೇರಿ ವಿಶ್ವವಿದ್ಯಾನಿಲಯದ ಹಾಸ್ಟೆಲ್ ದ ಒಂಜಿ ಬ್ಲಾಕ್ ಗ್  ಅಂಚೆನೆ ದೆಹಲಿದ  ತಾಂತ್ರಿಕ ವಿಶ್ವವಿದ್ಯಾನಿಲಯ  ಪೊಣ್ಣು ಲೆನ ಹಾಸ್ಟೆಲ್ ದ ಒಂಜಿ ಬ್ಲಾಕ್ ಗ್, ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಕುರುಕ್ಷೇತ್ರದ ಹಾಸ್ಟೆಲ್ ದ ಒಂಜಿ ಬ್ಲಾಕ್ ಗ್, ಒರಿಸ್ಸಾ ಯೂನಿವರ್ಸಿಟಿ ಆಫ್ ಟೆಕ್ನಾಲಜಿ & ರಿಸರ್ಚ್ (OUTR), ಭುವನೇಶ್ವದ  ಪೊಣ್ಣು ಲೆನ ಹಾಸ್ಟೆಲ್‌ಗೆ ಕಲ್ಪನಾ  ಚಾವ್ಲಾ ಅರೆನ  ಗೌರವಾರ್ಥವಾದ್ ಅರೆನನೆ ಪುದರ್ ನ್  ದೀತೆರ್.ಕಲ್ಪನಾ ಚಾವ್ಲಾ ಪುಟ್ಟುದಿನ ಊರು, ಭಾರತದ ಹರಿಯಾಣದ ಕರ್ನಾಲ್‌, ಅಲ್ಪದ ಸರ್ಕಾರಿ ವೈದ್ಯಕೀಯ ಕಾಲೇಜುಗ್ ಚಾವ್ಲಾ ಅರೆನ ಪುದರ್ ನ್ ದೀದು ಗೌರವ ಕೊರ್ತೆರ್.

ಈತ್ ಮಾತ ಸಾಧನೆ ಮಂದಿನ ಕಲ್ಪನಾ ಚಾವ್ಲಾ ರ್ ಸಾಧನೆದೊಟ್ಟುಗು, ನಮ್ಮ ಲೋಕನ್ ಬುಡುದು ಪೋತೇರ್.  ಅರೆನ ಸಾಧನೆ ನಮಗ್ ಪೂರಾ ಮಾದರಿ ಆದುಪ್ಪೊಡು, ದುಂಬುದ ಜೋಕುಲು ಅರೆನ ಸಾಧನೆನ್ ಸದಾ ನೆನಪೊಂದು ಉಪ್ಪಡ್ ಪಂದ್, ಅಂಚೆನೆ ಜನಕುಲೆನ ಮನಸ್ ಡ್ ಇತ್ತೆಲಾ ಮಾಜಂದೆ ಒರಿಯಾಡ್ ಪಂದ್ ಉಂದು ಲೇಖನೊ.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ ೨೦೨೪